Michelle Hunziker

Mišelė Huncike (g. 1977 m. sausio 24 d. Sorengas) – Šveicarijoje gimusi Italijos ir Vokietijos modelis, aktorė, televizijos laidų vedėja.

 Biografija 
Gimė italakalbėje Šveicarijos dalyje. Mama kilusi iš Nyderlandų, tėvas – iš vokiškosios Šveicarijos dalies. 1983 m. šeima persikėlė į Berno kantoną, kur ji baigė mokyklą. Tapus modeliu, su motina persikėlė į Milaną (reklamavo Armani, La Perla ir kt.).

Išgarsėjo pradėjusi susitikinėti su dainininku Eros Ramazzotti. Taip ją pamatė atkreipė televizijos prodiuseriai, pakvietę vesti laidą „I cervelloni“. Išpopuliarėjusi vedė popiečio šou „Colpo di Fuimine“ ir komedijų šou „Paperissima Sprint“. Dar mokėsi Milano muzikos ir meno akademijoje. Televizija liko pagrindine veikla, nes vaidinti kvietė tik epizodiniams vaidmenims. Vedė televizijos šou Vokietijoje ir Šveicarijoje.

2007 m. su Pippo Baudo vedė Sanremo muzikos festivalį. 2018 m. vedė dar kartą su Claudio Baglioni ir Pierfrancesco Favino.

2002 m. - 2004 m. su Carsten Spengemann vedė RTL muzikinį TV kastingą "Deutschland sucht den Superstar" ("Vokietija ieško Superžvaigždės").https://de.wikipedia.org/wiki/Michelle_Hunziker

2009 m. - 2010 m. su Thomas Gottschalk vedė pramoginį lažybų TV šou "Wetten, dass..?" per Vokietijos antrąją visuomeninę televiziją ZDF. Po vieno iš dalyvių sunkios traumos ji pasitraukė iš laidos, tačiau vėliau grįžo.

 Šeima 
1998 m. Michelle ištekėjo už Eros Ramazzotti, su kuriuo dar 1996 m. susilaukė dukters Sophie Aurora. 2002 m. jų santuoka iširo. 2017 m. atvirai papasakojo santuoką ir Eroso mėginimus atskirti ją nuo šeimos. Interviu sukėlė skandalą, pakenkė atlikėjo įvaizdžiui.

2013 m. susižadėjo, o 2015 m. ištekėjo už Tomaso Trussardi, su juo turi 2 dukteris: Sole (g. 2013 m.) ir Celeste (g. 2015 m.). 2022 m. sausį jie paskelbė apie skyrybas.

 Šaltiniai 

 Nuodoros 
 IMDb profilis
 Oficialus puslapis

Kategorija:Šveicarijos modeliai
Kategorija:Italijos modeliai
Kategorija:Italijos laidų vedėjai